A hallókészülék szárítását naponta, általában éjszaka érdemes elvégezni. A szárító kapszula használatával megelőzhető az elektromos alkatrészek nedvesség okozta károsodása. Vegye ki a szárító kapszulát a csomagolásból, de a kapszulát ne nyissa ki! Helyezze a kapszulát a tégelyben található kosárka alá. Ügyeljen rá, hogy a tégely mindig száraz legyen. Nyissa ki a készülék elemtartóját, és vegye ki az elemet. Helyezze a hallókészüléket, az illesztéket és a szárító kapszulát a tégelybe; és gondosan csukja be azt. Hagyja így egész éjszakára. A szárító kapszulát nem kell minden alkalommal kicserélni, csak akkor, amikor a színe fehérre változik.